शहर में लोकल फाल्ट थमने का नाम नहीं ले रहे। इसी वजह से शहर के लिए कंट्रोल से जितनी बिजली मिल रही, उपभोक्ताओं तक उतनी भी नहीं पहुंच रही। मंगलवार को सुबह रूपपुर कमालू स्थित 132 केवी सब-स्टेशन से नकटादाना चौराहा के निकट बने 33 केवी सब-स्टेशन की बिजली बंद कर दी गई। जाटों वाले चौराहा के आसपास केबल डालने का काम किया जाना था। इस वजह से निरंजन कुंज फीडर, पुलिस लाइन फीडर, खकरा फीडर और खुदागंज फीडर से संबद्ध इलाकों में बिजली आपूर्ति बंद रही। दिन चढ़ने के साथ ही जब तपिश बढ़ने लगी तो उपभोक्ताओं ने विद्युत अधिकारियों को फोन करके हालात जानने की कोशिश की। विद्युत अधिकारी लगातार यही बताते रहे कि जाटोवाला चौराहा पर केबल डालने के लिए शटडाउन लिया गया है। काम पूरा होते ही आपूर्ति सुचारू हो जाएगा। इस दौरान गर्मी अधिक पड़ने की वजह से उपभोक्ताओं को न घर में चैन मिल पा रहा था और न बाहर। जैसे तैसे लोग वक्त काटते रहे। अपराह्न तीन बजे के बाद बिजली आई लेकिन पंद्रह मिनट बाद ही निरंजन कुंज फीडर पर ब्रेकडाउन हो गया। इसी तरह टाउन वन और टाउन टू पर भी बिजली लगातार ट्रिप करती रही। एसडीओ (टाउन) रणवीर ¨सह का कहना है कि केबल डालने के लिए पारेषण खंड की ओर से शटडाउन लिया गया था। काम खत्म होने के बाद आपूर्ति बहाल कर दी गई है।